Sacidə Əbdülvahabova

**Sacidə Əbdülvahabova** — "Qadın Problemlərinin Tədqiqat Birliyinin-Qadın İnstitutunun" direktoru, fizika-riyaziyyat elmləri doktoru, professor.

## Həyatı
Sacidə Əbdülvahabova 2 iyun 1947-ci ildə Bakı şəhərində anadan olub. 1964–1969-cu illərdə Azərbaycan Dövlət Universitetində təhsil alıb. 1969–1974-cü illərdə Moskvadakı Birləşmiş Nüvə Tədqiqatları İnstitutunun aspirantı olub. 70-dən artıq elmi məqalənin, "Nüvə fizikası" kitabının müəllifidir. Bir çox beynəlxalq konfrans və kursların, o cümlədən Şərqi və Mərkəzi Avropada silahlı münaqişəyə vətəndaşlıq cavabdehliyi (sentyabr 1995, Almaniya), İnsan haqları üzrə vəkillik kursu (avquşt 1996, ABŞ), ABŞ Beynəlxalq İnkişaf təşkilatının təşkil etdiyi "İnsan haqları" seminarının (dekabr, 1996, Bakı) və "Cənubi Qafqaz qadınlarının liderliyi" (oktyabr 1998, Gürcüstan, may 2000, Ermənistan və iyun 2000, Azərbaycan) konfranslarının, Ümumdünya İnsan Haqları Bəyannaməsinin 50 illiyinə həsr edilmiş (dekabr 1998, Bakı), Qadınlar keçid dövründə (fevral 1999, Özbəkistan), Haaqa Sülh Çağırışının 100 illiyinə həsr olunmuş (may 1999, Hollandiya) konfranslarının, ATƏT-in təşkil etdiyi "Qadınlar və seçkilər" seminarının iştirakçısı olmuş, çıxış etmişdir.

1974-cü ildən bu günə kimi Bakı Dövlət Universitetinin professorudur. Universitet nəzdində Müdafiə Şurasının elmi katibi, Sülh Mərkəzinin üzvüdür.

1997-ci ildən "Qadın Problemlərinin Tədqiqat Birliyinin-Qadın İnstitutunun" direktorudur.

## Təhsili, elmi dərəcəsi və elmi adı
1969-cu ildə ADU (indiki BDU) fizika fakültəsini bitirib. 1974-cü ildə "Cüt-cüt deformasiyaya uğramış nüvələrdə 0+ halları" mövzusunda namizədlik dissertasiyasını Dubna şəhərində "Birləşmiş Nüvə Tədqiqatları İnstitutunda"müdafiə etmişdir. 1995-ci ildə "Mürəkkəb nüvələrdə birbaşa gedən (p, t), (t, p) nüvə reaksiyalarınnın tədqiqi" mövzusunda doktorluq dissertasiyasını müdafiə etmişdir. 1995-Professor.

## Əmək fəaliyyəti
1970–1972 -Birləşmiş Nüvə Tədqiqatları İnstitutunun (Moskva vilayəti, Dubna şəhəri) Nəzəri Fizika Laboratoriyasının aspirantı;
1972–1974 — Birləşmiş Nüvə Tədqiqatları Nəzəri Fizika Laboratoriyasının stajoru. 1974-cü ildən BDU-nun "Maddə quruluşu" kafedrasında işləyir.

Hansı dərsləri aparır: Atom və Nüvə fizikası.

Neçə məqalənin müəllifidir: 142

Neçə kitabın müəllifidir:-1

Yetişdirdiyi elmlər namizədi- 2

Mükafatlar: BDU-nun 80 illiyi münasibətilə səmərəli elmi və pedaqoji fəaliyyətinə görə "Fəxri Fərmanla" təltif edilmişdir.
Azərbaycan Respublikasının Prezidenti tərəfindən  "Tərəqqi" medalı ilə təltif edilmişdir.

Aşağıdakı:
AMEA-nın "Nüvə tədqiqatları" üzrə Elmi Şuranın;
D.02.012 Dissertasiya Şurasının;
Fizika fakültəsinin Elmi Şurasının üzvüdir;
Fizika fakültənin müdafiə şurasının nəzdində Elmi seminarın sədridir.

İctimai fəaliyyəti:
1997 –hal-hazıradək qeyri-hökumət təşkilatı olan "Qadın Problemlərinin Tədqiqat Birliyinin-Qadın İnstitutunun" direktorudur. 2006-cı ildə BMT-nın Qadınların İnkişaf Fondunun Gender bərabərliyi uğrundakı fəaliyyətinə görə Xüsusi Sertifikatı ilə təltif edilmişdir

## Tədqiqat sahəsi
* Elementar zərrəciklərin nüvə və digər zərrəciklərdən səpilməsinin nəzəri tədqiqi

## Beynəlxalq seminar, simpozium və konfranslarda iştirakı
* Konfranslar: "Международное совещание по ядерной спектроскопии и структуре ядра" -Moskva (5 dəfə-1972, 1979, 1981,1985, 2002); Sankt-Peterburq (1989), Samarkent (1986), Tbilisi(1973), Baku (2 dəfə 1978, 1991), Novosibirsk (1993), Dubna (4 dəfə — 1973,1974, 1988, 1992)
* International Conference on physics. 2002, Teheran;
* International regional conference on high physics. 2002, Alma-Ata;
* International Conference on Physics, Baku, 2004;
* Международная Научная Конференция "Обратные задачи теоретической и математической физики" Sumqayıt, 2005;
* Tpe-06 3 rd International Conference on Teshnical and Physical Problems in Power Engineering 2006, Ankara, Turkey;
* Beynəlxalq Konfrans "Nüvə enerjisinin gələcəyin enerji təminatında rolu" Bakı, 2008.
* AMEA-nın IV Beynəlxalq Konfransı. Bakı, 23–25 noyabr 2011, s.61.
* The VIII CONFERENCE Radiation Researches and Their Practical Aspects, 2013

## Kitablar
* Ali məktəblər üçün "Nüvə fizikası", 2002.

## İstinadlar

*  Əbdülvahabova Sacidə Qafar qızı